            R O M Â N I A

 JUDEȚUL BISTRIȚA-NĂSĂUD

     MUNICIPIUL BISTRIȚA

H O T Ă R Â R E

privind însușirea documentaţiei tehnice cadastrale de înregistrare în sistemul integrat de cadastru și carte funciară a tronsonului 2 al străzii Secundare nr.3 Unirea, proprietate a Municipiului Bistrita, domeniul public, cu destinație de uz și interes public local
Consiliul local al municipiului Bistriţa, întrunit în şedinţă ordinară în data de 29.01.2025;
având în vedere:
Documentația tehnică cadastrală de înscriere în sistemul integrat de cadastru și carte funciară a imobilului strada secundară nr.3 Unirea (tronson 2) întocmită de către Sigmirean Anamaria – persoană fizică autorizată de ANCPI să execute lucrări de cadastru, geodezie și cartografie din cadrul Primăriei municipiului Bistrița;
Referatul de aprobare nr.1977/13.01.2025 al Primarului municipiului Bistriţa;
Raportul comun nr.1981/13.01.2025 al Serviciului public municipal “Direcţia Patrimoniu” și al Direcţiei Juridică, Resurse Umane, Achiziții Publice;
Avizul favorabil nr.14/C3/27.01.2025 al Comisiei juridice și administrație publică locală;
prevederile art.5, art.8 alin.(1) Ordonanţei Guvernului nr.43/1997 privind regimul drumurilor, republicată, cu modificările şi completările ulterioare;

prevederile art.858, art.863 lit.f), art.876, art.885 alin.(1) şi art.888 din Legea nr.287/2009 privind Codul Civil, republicată, cu modificările şi completările ulterioare;

prevederile art.1 alin.(3) și alin.(5), art.27, art.41 alin.(5) din Legea nr.7/1996 a cadastrului şi publicităţii imobiliare, republicată, cu modificările şi completările ulterioare;

prevederile art.7 alin.(1) și art.8 alin.(1) din Regulamentul de recepţie şi înscriere în evidenţele de cadastru şi carte funciară aprobat prin Ordinul nr.600/2023 al Agenţiei Naţionale de Cadastru şi Publicitate Imobiliară, cu modificările şi completările ulterioare;

în temeiul art.129 alin.(1) și alin.(2) lit.”c” și alin.(14), art.139 alin.(3) lit.”g”, art.196 alin.(1) lit.”a” și art.286 alin.(4) din Ordonanța de urgență a Guvernului României nr.57/2019 privind Codul administrativ, cu modificările şi completările ulterioare,
H O T Ă R Ă Ş T E:
ART.1. - Se însușește documentaţia tehnică cadastrală de înscriere în sistemul integrat de cadastru și carte funciară a imobilului-teren situat în intravilanul municipiului Bistrița, localitatea componentă Unirea, strada Secundară nr.3 Unirea (tronson 2), întocmită de către Sigmirean Anamaria – persoană fizică autorizată de ANCPI să execute lucrări de cadastru, geodezie și cartografie din cadrul Primăriei municipiului Bistrița.
ART.2. - Imobilul strada Secundară nr.3 Unirea (tronson 2), având elementele de identificare prevăzute în Anexa care face parte integrantă din prezenta hotărâre, se declară bun de uz și interes public local, având destinația de stradă publică și face parte din domeniul public al Municipiului Bistrița, conform prevederilor legale.

ART.3.(1) - Consiliul local își dă acordul pentru înscrierea în sistemul de cadastru și carte funciară a imobilului care face obiectul prezentei hotărâri, în proprietatea Municipiului Bistrița, domeniul public.
           (2) – După finalizarea formalităților de publicitate și carte funciară, elementele de identificare ale imobilului cu destinația de stradă vor fi actualizate în Inventarul bunurilor care aparțin domeniului public al municipiului Bistrița, conform procedurii prevăzute de Ordonanța de urgență a Guvernului României nr.57/2019 privind Codul administrativ, cu modificările şi completările ulterioare.
ART.4. - Imobilul prevăzut în anexa la prezenta hotărâre nu face obiectul unor cereri de reconstituire a dreptului de proprietate depuse în baza legilor fondului funciar, al Legii nr.165/2013 şi nu face obiectul unor litigii aflate pe rolul instanţelor de judecată.

ART.5. – Primarul municipiului Bistriţa, prin Direcţia Patrimoniu, va aduce la îndeplinire prezenta hotărâre.

ART.6. – Prezenta hotărâre a fost adoptată de Consiliul local al municipiului Bistriţa în şedinţa ordinară, cu respectarea prevederilor art.139 alin.(3) lit.g) din Ordonanța de urgență a Guvernului nr.57/2019 privind Codul administrativ, cu modificările şi completările ulterioare, respectiv cu un număr de 21 voturi “pentru”.

ART.7. – Secretarul general al municipiului, prin Compartimentul pregătire documente, va comunica prezenta hotărâre:
· Direcţiei Patrimoniu;

· Direcţiei Juridică, Resurse Umane, Achiziții Publice;
· Direcției de Infrastructură și Servicii;

· Primarului Municipiului Bistriţa;
· Instituţiei Prefectului – Judeţul Bistriţa-Năsăud.
                 PREŞEDINTE DE ŞEDINŢĂ                   CONTRASEMNEAZĂ 

                                                                                SECRETAR GENERAL

              BRIA DUMITRU-ALEXANDRU  
     HRISCU LUCIANA-MARIA
Bistriţa, la 29 IANUARIE 2025

